SEBUAH SIRI NETFLIX
Sejauh mana kita kenal ibu bapa kita?
Misalnya, ayah saya.
Saya selalu fikir dia mudah dibaca.
Mudah terpengaruh dan terlalu suka menunjukkan kasih sayang.
Tetapi semasa dia bersekolah, dia dituduh membunuh di atas sana.
Itu buat saya terfikir…
GOTH & GLAMOR RAVE'N 1990
…apakah yang berlaku pada malam beribut kencang
32 tahun yang lalu?
Rasanya dia ada pedang dan mereka memang tak sefahaman.
Saya tak suka reka cerita, Syerif Walker,
tapi ia memang salah Morticia Frump.
Mereka berebut dia.
Tish…
Saya tak terkata, Gomez.
Melihat awak digari, dituduh membunuh…
- Buat saya makin mencintai awak. - Sayangku.
Sudahlah, Addams. Mari kita pergi.
Baiklah, ayuh. Jalan.
SELAMAT DATANG KE HUJUNG MINGGU BERSAMA IBU BAPA
BAB V YANG DIRATAPI ITU PADAHNYA
Ketengikan kebimbangan anak muda.
Itu zaman terindah dalam hidup kita. Awak setuju, Tish?
Sudah tentu, sayangku.
Semoga Wednesday gembira berjumpa kita.
Dia tak jawab pun mesej yang saya hantar kepada bebola kristalnya.
Jangan khuatir, ratnaku.
Dia pasti tak sabar untuk berjumpa kita.
Ayuh. Mari kita pergi.
Nevermore ditubuhkan sebagai tempat selamat untuk anak-anak kita,
untuk belajar dan berkembang,
tak kira siapa atau apa diri mereka.
Saya sedar ramai yang dah tahu
tentang kemalangan yang menimpa seorang pelajar kami.
Tapi syukurlah, Eugene semakin pulih
dan dijangka sembuh sepenuhnya.
Jadi, tumpukan pada aspek positif
dan jadikanlah acara hujung minggu ini yang terbaik.
Semakin pulih?
Dia komalah.
Awak dah lawat dia?
Awak kawannya.
- Sebab sayalah dia di hospital. - Ini bukan salah awak.
Raksasa itu tak serang sesiapa minggu lepas.
- Mungkin awak dah menghalaunya. - Atau ia cuba elak minggu ini.
Tengoklah. Sesetengah perkara masih sama.
Saya sepatutnya pakai topeng wabak.
Cuba tengok keluarga saya.
Mentaliti toksik secara berkawanan.
Mak saya pasti akan mula menilai orang dalam 30 saat.
Mari kita selesaikannya.
Itu pun dia.
Rindunya kami pada pandangan tajam dan cemuhan comelnya.
Apa khabar, anak masam ibu?
Saya ingat Benda laporkan setiap langkah saya.
Saya dapat tahu muslihat itu serta-merta.
Benda apa khabar?
Jarinya masih lengkap?
Bertenang. Saya belum patahkan mana-mana jarinya.
Lagi.
Jadi, ceritakanlah semuanya.
Sejak ditinggalkan di sini, saya diburu, dihantui,
dan cuba dibunuh.
Nevermore. Sayangnya ayah kepadanya.
Enid.
Mari mak tengok.
- Satu seribu, dua seribu… - Kamu tak buang bulu?
Tiga saat. Itu rekod terbaik.
Kamu sihat tak? Kamu nampak pucat.
Kamu makan daging merah secukupnya?
Saya gembira dapat jumpa mak,
dan juga ayah.
Tak tahannya saya lihat aktiviti kekeluargaan ini.
Rasanya awak terlupa minta maaf kerana biadab minggu lepas.
Maaf atas kejadian malam itu.
Saya tak patut suruh awak hilangkan ingatan saya.
Ayah awak tak datang lagi tahun ini?
Ya.
Saya dapat mesejnya pagi tadi. Awak pula?
Ibu saya tak pernah datang sejak saya berpindah ke sini.
Dia mungkin sedang berjemur di Seychelles.
Anak kesayangan ibu.
Ibu datang.
Ibu takkan lepaskan peluang ini.
Awak dah salah anggap ibu awak.
BUKU TAHUNAN
Buku tahunan kita dulu.
Sudah 20 tahun saya tak melihatnya.
Hidup kita dulu seronok, bukan, Larissa?
- Hanya bagi sesetengah daripada kita. - Janganlah merendah diri.
Kehadiran awak sangat terasa.
Seperti pokok meranti yang gagah berdiri.
Jadi, itu bermakna awak pembalak.
Lawak sinis itulah saya suka.
Awak ingat tak duet kita semasa Pertunjukan Bakat Solstis dulu?
Ajukan Judy Garland awak betul-betul menjadi.
Bunyinya macam nak cari nahas.
Gambar saya dah tiada.
Yakah? Peliknya.
Boleh saya pinjam buku ini?
Saya nak mengimbau masa silam bersama Gomez.
Baiklah. Mari kita tumpukan pada isu sebenar.
Malangnya, Wednesday didapati sukar menyesuaikan diri.
Itu kerana saya enggan menerima budaya ketidakjujuran
dan penafian di sekolah ini.
Bermula dengan raksasa yang bunuh Rowan dan mencederakan Eugene.
Tapi saya dengar dia semakin pulih.
Kami galakkan Wednesday supaya berani bersuara.
Kadangkala kelancangannya menghiris hati.
Pakar terapinya rasa dia tak terbuka kepada prosesnya.
- Sesi mereka tak membuahkan hasil. - Saya bukan bahan uji kaji.
Saya dan Dr. Kinbott bersetuju
bahawa kamu semua patut menjalani
sesi terapi hujung minggu ini.
Tidak.
Saya dah agak kamu tak setuju, tapi ibu bapa kamu tahu manfaatnya.
Kami tak kata Wednesday betul, tapi kami datang cuma untuk hujung minggu.
Bolehlah.
Apa salahnya?
Terus terang, saya memang suka kegiatan melibatkan benak.
Ia bukan benak yang macam itu, sayang.
Kalau begitu,
sayang sekali.
Tapi apa-apa saja untuk anak kami.
DUNIA PENGHIJRAH
Ya.
Pastikan mereka cari tanda-tanda raksasa di gua itu.
Geledah sepenuhnya. Ambil semua bahan bukti, faham?
Kemudian, hubungi makmal. Saya nak keputusan DNA kuku itu.
Seorang budak masuk hospital, beberapa orang dah mati.
Saya tak mahu ia berulang.
Baiklah.
Celaka.
Kenapa?
Ayah tak tahan melihat pembunuh berleluasa di pekan ini.
Setidak-tidaknya, mereka ikut sesi terapi dengan Wednesday.
Tyler, kita dah bincang dulu.
Ayah tak suka ungkit kisah keluarga dengan orang yang tak dikenali.
Ayah ingat saya suka bincangkan kesilapan saya?
Ayah ada banyak yang nak difikirkan.
Awak dah dapat keputusannya?
Baik. Tutup kawasan itu. Saya datang sekarang.
Ayah tak apa-apa? Apa yang berlaku?
Kamu kenal Reggie, koroner itu?
Dia tembak kepalanya.
Baiklah, siapa nak mula?
Kita boleh bincang tentang ketiadaan Wednesday di rumah?
Bagi saya,
saya rasa
sedih kerana Kak Wednesday tiada.
Saya rindu waktu dia benam kepala saya dalam air.
Morticia, Gomez.
- Kamu bagaimana? - Kami juga terseksa.
Mujurlah rak abang saya, Fester, muat untuk dua orang.
Regangan baik untuk kami berdua.
Sayangku.
Cukup!
Ibu bapa saya perlu berdepan perkara sebenar.
Mereka tipu saya.
Simpan rahsia.
Rahsia maut yang perlu dijawab.
Siapa Garrett Gates dan kenapa ayah dituduh membunuhnya?
Tuduhan itu dah digugurkan. Ayah kamu tak bersalah.
Syerif tempatan tak setuju.
Wednesday, cukup.
Masa dan tempatnya tak sesuai.
Sebenarnya, tempat ini sangat sesuai.
- Sesi ini… - Isu ini tak melibatkan doktor.
Ibu juga enggan membahaskan kes lama dengan kamu sekarang.
- Saya… - Sayang, mungkin…
Tidak. Sesi ini dah tamat.
Suka hati ibulah.
- Wednesday? - Berterus teranglah.
Jika tidak, saya akan siasat sendiri.
Kamu…
Terima kasih atas gula-gula ini.
Sebenarnya, itu bunga rampai.
Tapi ambillah semuanya.
Kamu dah gila?
Tergamak kamu serang ayah kamu begitu?
Wednesday.
Tergamak? Ibu paksa saya pindah ke sini.
Ibu fikir rahsia ibu takkan pecah?
Kamu tak tahu kisah sebenar. Ayah kamu tak bersalah.
Biar saya yang tentukan.
Bunga rampai?
- Bagaimana ibu cari saya? - Komuniti MorningSong rindukan kamu.
- Ibu rindukan kamu. - Komuniti? Maksud ibu, kultus?
Kami gerakan pembangunan diri
yang membantu orang kawal hidup mereka.
- Selepas kawal akaun bank mereka. - Ibu tak mahu bergaduh, Brandy Jane.
Nama saya Bianca.
Nama baru. Hidup baru.
Kamu perlu pulang.
Tempat itu bukan rumah saya.
- Gideon dah kata kamu akan melawan. - Jangan sebut namanya.
Ibu fikir dia kisah tentang ibu tunggal dan anaknya
kalau kita bukan duyung?
Jangan kutuk ayah tiri kamu.
Ibu kahwini dia.
Dia nak kamu pulang supaya kita boleh hidup berkeluarga.
Jangan harap.
Dia dah ada seorang kuli duyung.
Selamat tinggal.
Saya juga tak mahu lagi gelang MorningSong di pekan ini.
Lagu pukauan ibu makin lemah.
Ahli kami makin kurang
dan makin ramai orang cuba bongkar rahsia kita.
Ini bukan permintaan.
Kalau saya menolak?
Semua orang di sini akan tahu cara kamu dapat masuk ke Nevermore.
Ibu suka memusnahkan kejayaan saya.
Kamu tak berjaya pun, Bianca.
Kamu tipu golongan elit, tapi mereka bukan kawan kamu.
Lambat-laun mereka akan tahu rahsia kamu.
Sisik duyung takkan berubah menjadi bulu.
Kamu boleh berada di sini hingga hujung minggu ini berakhir.
MADU BUNGA HUTAN
Saya ambil dari sarang ketiga.
Lebah rindu awak, Eugene.
Kami semua pun.
Terima kasih kerana jaga dia.
Ada berita baru?
Dia tak sepatutnya koma.
Saya yang sepatutnya terlantar.
Kenapa awak pergi tanpa saya?
Kami tak sengaja buat kamu terkejut.
Kamu tentu Wednesday.
Kami mak Eugene, Sue dan Janet.
Dia kerap cerita tentang kamu.
Dia gembira kerana kamu jadi Pendengung.
Eugene sukar menyesuaikan diri di Nevermore.
Dia gembira kerana akhirnya dia ada kawan sebenar.
Saya bawa madu untuknya.
Eugene sayang lebah macam ibu sayang anak.
Anak-anaknya yang berbulu.
Dia akan selamat, bukan?
Saya minta diri.
Ini kali pertama orang bunuh diri di rumah mayat.
Mereka tak reti uruskan mayatnya.
Apa yang awak jumpa?
Pistol itu sah dan didaftarkan atas namanya. Colt .45.
Ia disimpan di mejanya.
Saya jumpa dia minggu lepas.
Dia nak belayar dengan isterinya dan tak sabar untuk bersara.
Agaknya kita tak tahu apa berlegar dalam kepalanya.
Pelurulah, apa lagi? Dah ambil kamera keselamatan?
Belum. Kamera itu ditutup dengan gula-gula getah hitam.
Saya dah suruh mereka siasat sejak bila ia di situ.
Gula-gula getah hitam.
Biar betul.
Menurut nota bunuh diri ini, dia rasa bersalah atas kes lama.
Katanya, dia rahsiakannya, palsukan laporan koroner
dan dihantui rasa bersalah selama ini.
Kes apa?
Garrett Gates.
Garrett Gates. Biar betul.
Awak tahu?
Dah 30 tahun saya tunggu untuk tangkap pembunuhnya.
Awak tahu orangnya?
Cuma ada seorang suspek.
Saya selalu rasa mereka rahsiakan kebenaran.
Sekarang bukti dah ada.
GARRETT GATES ANAK DAN SAUDARA TERSAYANG
PERGI TERLALU AWAL DISAYANGI SELAMANYA
Saya lapar.
Kamu tak lapar, sayang?
Saya tak ada selera.
Seperti kebenaran tak ada dalam hidup ibu.
Kita perlu beritahu dia.
Dia takkan percaya cakap kita.
Kita harus terus tabah.
Semoga sesuatu lebih suram mengganggu tumpuannya.
Kamu nak mak tanya?
Saya dan Ajax belum dapat sahkan hubungan kami.
Mak tak maksudkan lelaki.
Kamu dah bertukar?
Belum.
Itu mengecewakan.
Biasalah.
Saya amat mengecewakan.
Apa tujuan awak datang, syerif?
Apa yang berlaku, Cik Thornhill?
Saya pun tak tahu.
Gomez Addams.
Ada apa, syerif?
Awak ditahan kerana membunuh Garrett Gates.
Awak berhak berdiam diri.
Kata-kata awak akan dan boleh digunakan terhadap awak di mahkamah.
Ayah?
Awak berhak mendapatkan peguam.
Jika awak tak mampu, peguam akan dilantik untuk awak.
Anakku, bagaimana ibu?
Kecewa. Dia benci kerana ayah berbaju jingga.
Saya nampak dia letak bunga di atas kubur tadi.
Batu nisannya terukir "Garrett Gates".
Budak yang mereka tuduh ayah bunuh.
Boleh ayah jelaskan?
Garrett tergila-gilakan ibu kamu.
Dia kelirukan kebaikan ibu kamu dengan cinta.
Perasaan cintanya bertukar menjadi obsesi
dan dia mula menghendap ibu.
- Kenapa tak beritahu polis? - Kami dah cuba.
Tapi keluarganya keluarga tertua dan terkaya di Jericho.
Tiada sesiapa percayakan kami.
Ayah Garrett, benci orang buangan,
mengamuk kerana ibu kamu tuduh anak tunggalnya.
Kemuncak perselisihan ini berlaku pada malam Majlis Rave'N.
Ayah dan ibu keluar untuk ambil angin.
Addams!
Ketika itulah ayah nampak dia.
Dia ceroboh sekolah kami.
Cintanya terhadap ibu kamu buat dia jadi gila.
Matanya pandang ayah dengan kebencian yang meluap-luap.
Pergi. Dia takkan sakiti saya.
Garrett, tidak!
Garrett, berhenti!
Serta-merta, ayah terbayang hidup ayah.
Didorong perasaan cemburu dan benci, Garrett sukar dihalang.
Semasa ternampak pedang itu,
ayah hanya fikir ayah mahu hidup.
Ia kemalangan yang dahsyat.
Sebenarnya, pengakuannya masuk akal,
disampaikan dengan penuh keikhlasan.
Mungkin gambaran ayah saya tentang dirinya benar.
Terima kasih kerana berterus terang.
Namun, gerak-gerinya menggambarkan sebaliknya.
Cara dia mengusap misainya.
Cara dia mengerdipkan matanya.
Kami sering bermain rolet Rusia sejak saya 12 tahun.
Saya faham gerak-gerinya.
Maaf kerana ayah bukan bapa yang baik.
Boleh teruskan tanpa rasa sedih yang melampau?
Ayah tahu ia buat kamu tak selesa.
Berapa ramai ayah beri pedang kepada anak yang berusia lima tahun?
Ayunan pedang kamu sangat sempurna.
- Atau ajar dia berenang dengan jerung? - Jerung pun rasa kamu kejam.
Cara untuk menguliti ular?
Rasanya macam ayam jika dibuat dengan betul.
Pokoknya, ayah ajar saya agar saya kuat dan berdikari.
Cara untuk hidup di dunia yang zalim dan penuh prejudis.
Kerana ayahlah saya sedar saya perlu jaga kebajikan diri saya.
Jadi, kesimpulannya, ayah dah jalankan tugas dengan agak baik.
Terima kasih, Wednesday.
Kita perlu bincang.
Bagaimana awak masuk…
Bernice!
Bernice mungkin dapat panggilan
mengatakan kucingnya Swifty dijadikan tebusan.
Ayah saya tak bunuh Garrett Gates.
Saya ada pengakuannya dan dia kenal pasti pedang yang dia guna.
Saya akan hantar kedua-duanya kepada Pendakwa Raya.
Awak tak rasa semuanya berlaku serentak?
Koroner bunuh diri akibat rasa bersalah kerana kes lama
pada masa yang sama ayah saya, suspek utama awak, kembali ke sini.
Bagi saya, dia cuma akan terima balasan atas kesalahannya.
Saya dapat gari dia sendiri. Saya anggap itu satu bonus.
Kenapa awak tak nampak ada seseorang
cuba menggagalkan siasatan saya?
Saya jumpa gua raksasa dan beri awak bukti DNA itu.
Awak periksa tak semuanya?
Sedarlah, dunia ini bukan hanya berkisar tentang kamu.
Nah. Ini keputusan DNAnya.
Tiada padanan. Tiada jawapan.
Jadi awak percaya semua ini kebetulan?
Orang yang sakiti Eugene ialah pembunuh koroner.
Malangnya, kamera keselamatan di bilik mayat telah disabotaj,
jadi kejadian itu misteri.
Ada gula-gula getah berwarna hitam padanya.
Nak saya buat ujian DNA?
Ada orang mahu saya gagal. Semua ini satu gangguan.
Tidak. Sekarang, keadilan ditegakkan.
Keluarga Garrett berhak dapat jawapan
walaupun mereka dah tiada untuk mengetahuinya.
- Kenapa dengan mereka? - Ibunya gantung dirinya.
Ayahnya minum arak sampai mati. Adiknya pun mati awal.
Dia anak yatim, dihantar ke luar negara dan akhirnya mati lemas.
Semuanya dah tiada.
Ayah kamu bukan saja bersalah atas kematian Garret,
tapi juga seluruh keluarganya.
Nah. Ada hadiah untuk kamu.
Baiknya. Mak tak perlu beri saya apa-apa.
Ya, tapi mak rasa hujung minggu ini tak bermula dengan baik.
Mak nak kamu tahu bahawa mak mahu yang terbaik untuk kamu.
KEM MUSIM PANAS
SERIGALA JADIAN
Apa ini?
Risalah.
- Untuk kem musim panas. - Ini bukan kem musim panas biasa.
Ini kem pertukaran serigala jadian.
Tak perlu terlalu dramatik, Enid.
Mak nak saya jalani terapi untuk bertukar?
Ia membantu sepupu kamu, Lucille, bukan?
Selepas tujuh minggu di desa Balkan, dia terus boleh meraung waktu bulan penuh.
Seperti yang sepatutnya.
Kamu tak mahukah bertukar dan akhirnya, jadi normal?
Pergi dari sini.
Kamu tertinggal alat memancing.
Jangan pura-pura baik.
Ia tak sesuai.
Ayah bawa umpan kesukaan kamu.
Apa akan jadi kepadanya?
Dia dah mengaku, jadi dia takkan dibicara.
Selepas hukuman dijatuhkan, dia akan dipenjara
dan jadi gila kerana terpisah daripada ibu.
Kamu tahukah mereka tak pernah tidur berasingan sejak kahwin?
Saya ingat antara kita, sayalah yang akan dipenjara dulu.
Kakak dan Lurch ada bertaruh.
Ayuh. Gunalah dan cuba dapatkan ikan.
Mengagumkan.
Saya akan rindukan dia.
Ini belum berakhir. Dia tak bersalah.
Saya rasa,
kalau ada orang mampu cari pembunuh sebenar,
kakaklah orangnya.
Kakak perlu bongkar kebenaran dan bebaskan ayah.
Sementara itu, ibu tentu tak keruan.
Jadi, kita perlu kuat semangat.
Kakak maksudkan kamu.
Sekarang, bagi kakak benda itu.
Mana ibu?
Dia nak bersendirian.
Di tempat dia takkan ditemui.
Helo, ibu.
Helo, Wednesday.
Kamu pun ahli Nightshade rupanya.
- Cepatnya kamu diterima. - Saya dah tolak jemputan mereka.
Kenapa? Sebab ibu ahlinya?
Saya takkan dapat menandingi ibu,
jadi, biarlah.
Saya menang Piala Poe, ibu menang empat kali.
Saya sertai pasukan lawan pedang, ibu kaptennya.
Kenapa ibu hantar saya ke tempat yang memperlekehkan saya?
Kita bukan bersaing, Wednesday.
Semuanya satu persaingan.
Tapi saya tolak kebanyakan kelab kerana ia tak penting.
Dulu, agenda kami lebih penting.
Kami mahu lindungi orang buangan daripada bahaya dan prasangka.
Malah, kumpulan ini diasaskan oleh moyang sebelah ayah kamu
yang berasal dari Mexico.
Dia antara peneroka pertama Amerika.
Goody.
Lukisannya ada di Dunia Penghijrah.
Ironiknya memandangkan dia pembunuh Joseph Crackstone.
Nightshade ialah rahsia Goody
yang menghapuskan penindasannya.
Ibu tahu sebab kamu datang ke sini.
Jadi, tanyalah.
Ayah tak bunuh Garrett Gates, bukan?
Benar.
Apabila ibu tiba di atas,
ibu nampak ayah mempertahankan dirinya. Ia amat menggerunkan.
Garrett, tidak!
Garrett!
Garrett, berhenti!
Lepaskan dia!
Saya takkan lupa cara dia pandang ibu.
Mulutnya berbuih.
Ibu rasa seperti ibu merenung mata raksasa gila.
Tidak.
Ketika ibu dengar jeritan itu barulah ibu sedar perbuatan ibu.
Ayah kamu sangat…
tenang dan berani.
Tish, awak perlu pergi segera. Balik ke bilik awak dan kunci pintu.
Awak tak berada di sini. Faham?
Morticia?
Letak pedang ini di atas meja.
- Pergi. - Okey.
Ayah kamu mengaku bersalah kerana mahu melindungi ibu.
Ibu amat bersyukur kerana dia didapati tak bersalah.
Tapi ibu tahu
kejadian itu akan kembali menghantui kami.
Ibu kata mulut Garrett berbuih,
matanya nampak aneh.
Ibu tak pernah lihat orang yang berang begitu sekali.
Mungkin dia tak berang.
Air liur berbuih, mata terbeliak, kebingungan.
Itu simptom-simptom apa?
Tapi masakan ia begitu?
Ada satu saja cara untuk mengetahuinya.
Ibu teringat waktu kamu terima kit gali kubur kamu yang pertama.
Kamu gembira hingga hampir tersenyum.
Betulkah ibu tak mahu gali?
Tak apalah, sayang. Nanti kamu tak seronok pula.
Ini saat penentunya.
Helo, Garrett.
Betul tekaan saya.
Apa yang berlaku di sini?
Nampaknya keluarga Addams akan bersatu dalam jel malam ini.
Kamu berdua ditahan.
Berehatlah. Kamu boleh ikat jamin esok pagi.
Undang-undang pun tak dapat memisahkan kita.
Mujurlah kita dapat bersama buat kali terakhir.
Ya.
Anjing pun pandai kawal nafsu daripada ayah dan ibu.
Ayah dan ibu takkan dapat bertahan di penjara.
Kerana saya, ia tak perlu berlaku.
Ayah dah agak anak kita tahu cara melarikan diri.
Ini barang yang saya pinjam daripada Garrett tadi.
Dia mati akibat racun nightshade.
Tisu badan yang lembut dan warna biru mengesahkannya.
- Bermakna Garrett dah tenat… - Sebelum ibu tikam dia.
Awak lebih mempesonakan apabila tidak bersalah.
Ya.
Boleh tak jangan fikir nafsu saja dan tolong fokus?
Buktikan yang kamu layak digelar anak ayah!
Bunuh semua budak buangan itu!
Tuang ke dalam minuman mereka di majlis itu.
Addams!
Wednesday.
Kamu dapat visi?
Apa yang berlaku?
Apa yang kamu nampak?
Pada malam Garrett mati,
bebuli racun nightshade dalam poketnya pecah.
Dia bukan saja nak bunuh ayah.
Dia nak guna racun itu untuk bunuh semua pelajar sekolah.
DUNIA PENGHIJRAH
Terima kasih kerana menemui kami serta-merta.
Ya, itulah yang jadi apabila kita diancam.
Garrett Gates tak mati akibat ditikam.
Warna biru itu kesan keracunan nightshade.
Tapi awak dah tahu, bukan?
Kerana awak syerif pada masa itu
dan awak yang merahsiakannya.
Ansel Gates benci orang buangan dan Nevermore.
Dia dakwa sekolah itu dibina di tanah
yang dicuri daripada keluarganya lebih 200 yang lalu.
Garrett nak bubuh racun dalam minuman pada malam itu
dan bunuh semua pelajar di situ.
Ansel mengaku kepada saya semasa dia mabuk.
Ia ideanya.
Kenapa awak suruh Dr. Anwar memalsukan laporan?
Awak tahu punca sebenar kematiannya.
Dengar sini. Saya bertanggungjawab mengekalkan keamanan.
Kalau ada perbicaraan, nama Jericho dan Nevermore akan busuk.
Saya rasa awak cuma risau tentang nama baik awak saja.
Garrett pernah kata yang ayahnya kuasai syerif.
Setahun kemudian, awak jadi datuk bandar.
Sudah tentu dengan sokongan Ansel Gates.
Saya tak suka kesimpulan itu.
Saya tak suka hakikat yang awak boleh halang kematian Garrett
kalau awak buat kerja awak
semasa saya buat aduan yang dia menghendap saya.
Tapi tidak.
Lelaki macam awak tak faham perasaan kami apabila tak dipercayai.
Apa yang awak nak?
Gugurkan semua tuduhan.
Bebaskan ayah saya serta-merta
dengan pemaafan penuh daripada pejabat syerif.
Setuju?
Ibu sangat mengagumkan tadi.
DEWAN PERBANDARAN JERICHO
Bila kamu mula dapat visi?
Beberapa bulan lepas.
Sebelum saya belajar di Nevermore.
Maaf jika kamu tak selesa untuk beritahu ibu.
Ibu tahu kita tak sefahaman baru-baru ini.
Mengemudi laluan berliku dalam hubungan anak dengan ibu.
Tapi ibu sentiasa sedia membantu, Wednesday.
Sentiasa.
Kadangkala semasa sentuh orang atau benda,
saya nampak bayangan masa silam atau masa depan.
Saya gagal mengawalnya.
Kuasa psikik kita bergantung pada sifat-sifat kita.
Berdasarkan kecenderungan ibu, visi ibu biasanya lebih positif.
Itu menjadikan ibu Merpati.
Bagi orang macam saya yang lihat dunia melalui kanta gelap pula?
Kamu Raven.
Visi kamu lebih kuat dan berkuasa.
Tapi tanpa latihan, ia boleh buat kamu gila.
Kalau boleh, ibu nak bantu. Tapi kita tak dilatih oleh manusia hidup.
Nenek moyang dari sebelah sana akan cari kita apabila kita dah bersedia.
Goody dah cari saya.
- Saya pernah jumpa dia. - Hati-hati, Wednesday.
Goody ahli sihir yang sangat kuat,
tapi dendamnya menyesatkan dia
hingga dia gagal pulang ke jalan yang benar.
Maaf atas semua ini.
Saya tak berdendam,
cuma hutang darah.
Jadi, anak awak dan anak saya dah…
rapat.
Kasihan budak yang terperangkap dalam pesona matanya
tapi dia tentu budak baik.
Dia takkan layan budak jahat.
Dia warisi sifat itu daripada ibunya.
Ayah!
Saya rindukan ayah.
Sayang.
Juitaku.
Jangan kerumun ayah.
Okey, kita dah setuju. Enam minggu di Kem Lolong.
- Kamu perlu pilih aktiviti itu… - Tidak.
Saya tak nak pergi.
Bukan kali ini atau bila-bila.
Jika saya ditakdirkan bertukar, ia akan berlaku menurut masa saya,
bukan masa mak.
Saya cuma harap mak dapat terima saya seadanya.
Ayah bangga dengan kamu.
Jangan ikut cakap orang.
Saya akan tolong ibu dengan satu syarat.
Tunggu sehingga tahun sekolah tamat.
Bagaimana jika kamu lari lagi?
Kita berdua yang rugi jika saya lari. Tapi selepas itu,
ibu dan MorningSong tak boleh ganggu saya lagi… selama-lamanya.
Jangan keterlaluan.
Sekurang-kurangnya, hujung minggu ini mendebarkan.
Saya tahu ayah tak mampu membunuh.
Walaupun pedih ayah mendengarnya,
terima kasih, anak puaka ayah.
Semasa ibu selak buku tahunan ini,
ibu teringat saat-saat indah ibu di sini.
Tapi ia cuma saat-saat indah,
milik ibu.
Kamu akan tentukan haluan sendiri.
Ibu mahu wujud dalam hidup kamu, sayang.
Kalau kamu perlukan ibu,
untuk apa-apa sekalipun,
gunalah bebola kristal kita.
Terima kasih, ibu.
Saya dah agak.
Saya nampak Rowan dibunuh malam itu.
Apa?
Ketika Rowan muncul esoknya, itu puan.
Semasa pertunjukan bakat itu, puan bukan saja ajuk Judy Garland,
puan jadi dia.
Puan makhluk jadian.
Itu teori yang menarik.
Entah apa Syerif Galpin akan kata apabila saya beritahu dia nanti.
Jangan beritahu sesiapa. Tapi tak kisah pun jika kamu beritahu.
Ayah Rowan dah tahu kejadian sebenar
dan setuju untuk tidak melibatkan pihak berkuasa.
Kenapa dia setuju?
Kerana Rowan tak siuman.
Kuasa telekinetiknya buat dia gila
dan dia cuba bunuh kamu dua kali.
Kematian tragisnya membolehkan kita membetulkan keadaan
tanpa memburukkan nama sekolah atau nama Rowan.
Puan dan Datuk Bandar Walker sama saja.
Bunuh orang untuk sorok rahsia jijik.
Saya buat untuk melindungi sekolah ini daripada kontroversi
dan pelajarnya daripada bahaya.
Cakaplah begitu kepada Eugene.
Ada puan lindungi dia?
Apa dah berlaku?
API AKAN MENCURAH
Terjemahan sari kata oleh Noorsalwati Nordin